Source: http://www.kuntatyonantajat.fi/fi/sopimukset/opettajat/ukk/taiteen-perusopetus/Sivut/musiikkioppilaitokset.aspx
Timestamp: 2016-06-29 05:21:35+00:00
Document Index: 1382218

Matched Legal Cases: ['§ 4', '§ 3', 'kko ', 'kko ', '§ 1', '§ 3', '§ 2', '§ 3', '§ 2', '§ 2']

Musiikkioppilaitoksiin liittyviä kysymyksiä - KT Kuntatyönantajat
EtusivuSopimuksetOpettajatUsein kysyttyjä kysymyksiäTaiteen perusopetus ja vapaa sivistystyö
KVTESOpettajatVuosityöaikakokeilu ammatillisten oppilaitosten opettajilleYhteiset määräyksetYleissivistävä koulutusAmmatillinen koulutusVapaa sivistystyö ja taiteen perusopetusPalkat ja palkkiotUsein kysyttyjä kysymyksiäYhteisetYleissivistävä koulutusAmmatillinen koulutusTaiteen perusopetus ja vapaa sivistystyöLääkäritTeknisetTuntipalkkaisetMuusikotNäyttelijätSatamajäänmurtajatSopimuksia ja suosituksia työelämän kehittämiseksiSopimusjärjestelmä
Musiikkioppilaitoksiin liittyviä kysymyksiä
Sivun sisältöPäätoiminen vai sivutoiminen tuntiopettaja?
Musiikkiopistossa X on aloittanut soitonopettajan sijainen 13.8.2012. Elokuun tunneista palkka on maksettu sivutoimisen tuntiopettajan palkkauksen mukaan. 5.9. meille on saapunut tuntitodistus toisesta oppilaitoksesta, jonka mukaan sijainen on yhteispäätoiminen (yht. 16,33 h / vko). Mistä lähtien palkka tulisi maksaa yhteispäätoimisuuden mukaan?
Opettajalle maksetaan koko sijaisuusaika molemmissa oppilaitoksissa sivutoimisen tuntiopettajan mukaan, koska määräaikainen opettaja ei ole toimittanut vaadittavia dokumentteja ennen palvelussuhteen alkua. Katso OVTESin A osio 51 § 4 mom.
Opettajalla on oppilaitoksessa B. 17,33 h ja oppilaitoksessa A. 6 h eli yhteensä opetusta on 23,33 h / vko. Miten palkka määräytyy?
Koska opettajan opv ei täyty kummassakaan oppilaitoksessa yksinään, on hän kummassakin päätoiminen. Palkka maksetaan OVTES osio A 52 § 3 mom. toisen esimerkin mukaan >>
B. 17,33 x 23 /23,33 = 17, jolloin varsinainen palkka on 17 /23 x täysi varsinainen palkka. Ylitunneiksi jää 0,33 (17,33 – 17). A. 6 x 23 /23,33 = 5,9 = 6, jolloin varsinainen palkka on 6 /23 x täysi varsinainen palkka. Ylitunteja ei jää (6 – 6).
Jos musiikkioppilaitos 1 on palkannut opettajan sivutoimiseksi tuntiopettajaksi ja opettaja ilmoittaa opettavansa myös muissa oppilaitoksissa niin, että yhteispäätoimisten tuntien tuntimäärä 16 vt täyttyisi, onko musiikkioppilaitoksen 1 pakko hyväksyä yhteispäätoimisuus ja maksaa yhteispäätoimisen palkkaa? Esimerkiksi jos oppilaitos on budjetoinut palkat sivutoimisen tunneille eikä sen ole taloudellisesti mahdollista maksaa yhteispäätoimisen palkkaa? OVTES kun kertoo vain sen, miten yhteispäätoimisuus on mahdollista (OVTES, osio A, VII-luku, 5 1§) mutta ei sitä, onko työnantajan pakko hyväksyä sivutoimiseksi palkattua opettajaa yhteispäätoimiseksi.
Palvelussuhteen ehdot määräytyvät päätoimisen tuntiopettajan mukaan, jos päätoimisuus tulee täyteen kahden eri oppilaitoksen tunneista. Sovellettavaksi tulee OVTESin osio A 51 §:n 1 mom. 2 kohta, vaikka viranhoitomääräys (sivutoiminen tuntiopettaja) ei muutukaan.
Lasketaanko musiikkioppilaitoksen päätoimiselle tuntiopettajalle, joka toimii sekä musiikkiopiston että ammatillisen koulutuksen (II aste) opettajana painotettu opetusvelvollisuus?
Opettajalle lasketaan painotettu opetusvelvollisuus, koska musiikkiopiston opettaja opettaa aineita, joissa on eri opetusvelvollisuudet. Katso OVTES 52 § 1 mom.
Opettaja opettaa kahdessa musiikkiopistossa ja on heidän yhteinen päätoiminen tuntiopettajansa. Opettajan tuntimäärät ovat 9,33 vt ja 10,67 vt. Opettaja on oppilaitoksissa toistaiseksi voimassa olevassa palvelussuhteessa. Opettaja on nyt lisäksi joulukuun ja tammikuun sijaisena kahdessa muussa opistossa, joissa hänen tuntimääränsä ovat 3,33 vt ja 14,67 vt. Onko hän kaikkien neljän opiston yhteinen päätoiminen opettaja vai sivutoiminen opettaja näissä kahdessaopistossa, joissa hän on sijaisena kaksi kuukautta?
Mikä on opettajan irtisanomisaika? Jos hänen irtisanomisaikansa on 1 kuukausi, on sijainen kaikkien neljän oppilaitoksen yhteinen päätoiminen opettaja 1 kuukauden ajan (2–1 kk). Jos irtisanomisaika on 6 kuukautta, on opettaja kahdessa viimeisessä oppilaitoksessa sivutoiminen tuntiopettaja.
Musiikkiopiston opettaja opettaa kahdessa eri oppilaitoksessa eri kunnissa. Hänellä on molemmissa oppilaitoksissa 10 h (10 + 10), eli hän on päätoiminen tuntiopettaja, opv on 23. Miten hänen palkkansa määräytyy?
Opettaja on yhteisesti päätoiminen tuntiopettaja. Koska opetusvelvollisuus ei täyty kummassakaan oppilaitoksessa, laskevat molemmat työnantajat/oppilaitokset opettajalle suoraan osapalkan(oman osuutensa opetuksesta) 10 / 23, eli erilliset palkat tehdyn työn mukaan.
Jos musiikkioppilaitoksen opettajanviran haltija toimii opetustyönsä ohella myös apulaisrehtorina, ovatko apulaisrehtoritunnit 45 minuutin vai 60 minuutin pituisia? Toinen kysymys koskee sivutoimipisteen johtajan tehtäviä: onko tunnin pituus sama kuin opetustunti eli 45 minuuttia vai 60 minuuttia?
Sekä apulaisrehtorin että sivutoimipisteen johtajan tunnin pituus on 60 minuuttia. Työnantaja maksaa ylipäänsä täydestä tunnista eli 60 minuutista. Oppitunnin osalta tarkoitetaan vain sitä, että opetustaannetaan 45 minuuttia.
Virkaopettajat kokoontuvat noin 10 kertaa lukuvuodessa opettajakollegion kokoukseen, jossa käsitellään musiikkiopiston toimintaan liittyviä, yleensä käytännön asioista. Kuuluuko tällaisiin kokouksiin osallistuminen virkaan vai vähennetäänkö ne virkaehtosopimuksessa mainitusta 90 tunnin muusta työstä?
Jos työnantaja on päättänyt, että opettajankokoukset kuuluvat muuhun työhön, kuluttavat kokoukset tällöin muun työn määrää. OVTESin osio F liitteen 10 6 §:n mukaisesti muuta työtä on nimenomaan oman opetuksen kehittäminen ja muut työnantajan määräämät opettajan toimenkuvaankuuluvat oppituntiin välittömästi liittymättömät tehtävät.
Oppilaitoksessa on uusi viranhaltija, joka aloitti tehtävässään 1.8.2011. Kyseisellä opettajalla on ollut syyslukukauden aikana lapsen syntymän vuoksi pieni vapaa, sittemmin keväällä isyysloma ja keväällä 2012 hän on ollut pitkällä sairaslomalla, joka alkoi 9.4. ja kestää 3.6.2012 asti. Lisäksi kuluvan lukuvuoden aikana opettajalla on ollut muita lyhyempiä sairaslomia sekä syys- että kevätlukukaudelta.
Kyseiselle viranhaltijalle kuuluu lukuvuoden opetusviikkojen (35) lisäksi muuta työtä joko kolme viikkoa tai vaihtoehtoisesti 90 tuntia. Lukuvuosi päättyy musiikkioppilaitoksessamme 29. toukokuuta, jolloin järjestetään viimeiset kevätjuhlat. Kyseessä olevalta viranhaltijalta jää lukuvuodelta pitämättä muut työt lähes 100 %:sti. Siirtyvätkö lukuvuodelta pitämättä jääneet muun työn tunnit pidettäväksi takautuvasti lukuvuonna 2012–2013?
Työnantajan tulisi valvoa, että opettaja tekee muutkin työt kuin opetustyönsä. Tätä työtä voidaan tehdä silloin, kun viranhaltija on työssä, ei sairauslomalla. Jos muuta työtä ei yksinkertaisesti ole silloin, kun ko. henkilö on työssä, jää muu työ ikään kuin sairausloman alle. Jos taas viranhaltija ei vain syystä tai toisesta ole tehnyt muuta työtä, on työnantajan valvottava ja määrättävä henkilö tekemään myös sopimuksen mukaista muuta työtä. Pitämättömiä tunteja ei voida siirtää pidettäväksi seuraavana lukuvuonna, vaan ne on pidettävä kuluvan lukuvuoden aikana.
Kysymys Aikaisemmin muun työn kertymistä ei ole seurattu. Nyt on alettu tasapuolisuuden nimissä seurata ja jatkossa tullaan vaatimaan OVTESin liitteen 10 6 §:ssä mainittu 3 viikkoa à 30 tuntia eli 90 tuntia muuta työtä.
Onko niin, että:
työnantaja voi vaatia virassa olevaa opettajaa tekemään muuta työtä 90 tuntia?
jos 90 tuntia muuta työtä on jäämässä vajaaksi, työnantaja voi määrätä opettajan opettamaan yli 35 viikkoa niin, että 45 minuutin oppitunti korvaa 120 minuuttia muuta työtä?
Työnantaja voi vaatia virassa olevalta opettajalta muuta työtä 90 tuntia, ja jos 90 tuntia jää vajaaksi, työnantaja voi määrätä opettajan opettamaan yli 35 viikkoa niin, että 45 minuutin oppitunti korvaa 120 minuuttia muuta työtä. Katso OVTESin osio F liite 10 6 §. Tässä suhteessa OVTES on yksiselitteinen.
Musiikkiopiston virassa toimiva viulunsoitonopettaja on toimittanut päväkirjan tekemästään muusta työstä syyslukukaudelta 2011. Lasketaanko opettajan muuksi työksi seuraavat asiat:
perehdyttäminen viranhoitoon 3 x 1,5 h palaveri esimiehen pyynnöstä 0,5 h ilmapiirikeskustelu työterveyshuollossa 1,5 h?
OVTESin 12 liitteen 6 §:ssä on kerrottu opettajan työajasta, opetusvelvollisuudesta ja muusta työstä. Olette lähteneet oikein liikkeelle, kun vaaditte, että työnantajalla on oikeus tietää työntekijänsätyöajan käytöstä ja työntekijälle kuuluvien tehtävien suorittamisesta. Siihen, mitä tämä muu työ pitää sisällään, ei voida yksiselitteisesti vastata. 6 §:n 3 mom. mukaan muuhun työhön kuuluvat opetuksen kehittäminen ja muut työnantajan määräämät opettajan toimenkuvaan kuuluvat oppituntiin välittömästi liittymättömät tehtävät. Työnantaja päättää siitä, mitä nämä tehtävät ovat. Työantaja siis ratkaisee, katsotaanko mainitsemanne tehtävät esimerkiksi opetuksen kehittämiseksi.
Voiko musiikkioppilaitokseen palkattu viranhaltija olla työpäivän aikana poissa työpisteeltään? Meillä on opettaja, joka on sopinut oppitunnit siten, että hän voi tuntien välillä käydä kotona ja viemässä tai hakemassa lapsiaan harrastuksiin. Kuinka paljon ja usein viranhaltija voi poistua työpisteeltään omien menojensa vuoksi?
Tämä on mahdollista, jos opettaja on sopinut asiasta rehtorin kanssa. Rehtori on tehnyt opettajalle työsuunnitelman lukuvuodeksi, ja jos opettaja tekee hänelle määrätyt työt, hänen opetusvelvollisuutensa täyttyy ja hän hoitaa lisätehtävänsä jne., on hänellä oikeus poistua työpaikalta ”välien” aikana, mikäli hän on sopinut siitä esimiehensä eli rehtorin kanssa. Rehtorilla on direktio-oikeus suhteessa opettajaan, joten opettajan on keskusteltava työpaikalta poistumisesta rehtorin kanssa. Jos rehtori tarvitsee opettajaa silloin, kun opettajalla on opetukseton hetki, on rehtorilla oikeus määrätä opettaja esimerkiksi muuhun työhön (osio F, liite 10 6§ 3 mom.).
Kahdella musiikkiopistolla on yhteinen päätoiminen tuntiopettaja. Mikä on käytäntö matkojen suhteen, sillä kyseinen opettaja asuu kaupungissa 1 ja käy sitten kaupungissa 2 opettamassa yhden päivän? Maksammeko hänelle tämän opetusmatkasta vai meneekö tämä verottajan mukaan?
OVTESin osio F:n 12 §:n mukaan työnantaja voi harkintansa mukaan maksaa matkustamisesta aiheutuvat kustannukset tuntiopettajalle, joka opettaa yhdessä musiikkioppilaitoksessa alle 16 tuntia viikossa ja joka asuu toimipisteen sijaintikunnan ulkopuolella. Vastaus riippuu siis siitä, opettaako opettaja jossakin musiikkioppilaitoksessa alle 16 tuntia viikossa.
Musiikkiopiston rehtori, jonka päätoimipaikka on kunnassa A, asuu kunnassa B. Hänellä on opetusta yhtenä päivänä kunnassa B. Tuona päivänä hän ei käy päätoimipaikassaan kunnassa. Hän siis hoitaa etänä muut työt kyseisenä päivänä. Saako musiikkiopiston rehtori opettajaviranhaltijalle (osio F, 7§ 2 mom.) kuuluvaa korvausta sivutoimipisteessä opettamisesta? Kyseiselle päivälle ei tule matkustusta, koska hän asuu kunnassa B. Entä matkakulut? Eli, jos rehtori kyseisenä päivänä joutuukin tulemaan päätoimipaikkaan, maksetaanko hänelle matkat sivutoimipisteestä B päätoimipisteeseen A edestakaisin?
Kyseinen henkilö ei saa korvausta sivutoimipisteessä opettamisesta, koka hän on rehtori (katso OVTES osio F liite 10 5 §).
Mitä tulee matkakustannusten korvauksiiin, niin musiikkioppilaitoksen rehtorilla, lehtorilla ja päätoimisella tuntiopettajalla on oikeus saada korvauksia matkakustannuksista KVTESin liitteen 16 edellytysten täyttyessä kyseisten sopimusmääräysten mukaisesti.
Opettaja opettaa maanantaisin sivutoimipisteessä A, jonne matkaa pääkoululta kertyy 75 km. Muina päivinä hän opettaa pääkoululla B. Miten matkakustannukset maksetaan?
Opettajalle kertyy matkakilometrejä viikossa150 km (2 x 75 km). Matkakilometrejä ei voi kertyä enempää kuin mitä todellisilta matkoilta lyhintä käyttökelpoista matkareittiä käyttäen muodostuu. Toisin sanoen, mikäli opettajan matka asunnosta sivutoimipisteeseen on lyhyempi kuinmatka pääkoululta sivutoimipisteeseen ja opettajan sivutoimipisteeseen kulkema matka alkaa asunnosta, lasketaan matkakilometrit todellisuudessa kuljetun matkan mukaan asunnosta sivutoimipisteeseen.
Jos sivutoimipiste A sijaitsee siten, että opettajan sinne kulkema matka kotoa on 20 km lyhyempi kuin pääkoululta kuljettu matka, kertyy matkakilometrejä opettajalle 2 x (75 – 20) = 110 km viikossa. Sillä ei ole merkitystä, opettaako opettaja saman päivän aikana vain sivutoimipisteessä tai sivutoimipisteen lisäksi myös pääkoulussa.
Maksetaanko musiikkiopiston sivutoimiselle tuntiopettajalle äitiysvapaan ajalta palkkaa, vaikka siitä ei ole sopimusmääräystä?
Asioista, joiden maksamisesta sopimuksessa ei ole määrätty, ei makseta. Sovellettavaksi tulee OVTESin A osion luku B 55–57 §: Sivutoimiset tuntiopettajat. Siinä ei ole sopimusmääräystä äitiysvapaa-ajan palkallisuudesta, toisin kuin esimerkiksi sairaudesta johtuvan työkyvyttömyyden ajan palkallisuudesta (57 § 3 mom.). Koska OVTESissa musiikkioppilaitoksen sivutoimisen tuntiopettajan äitiysvapaa-ajan palkallisuudesta ei ole määrätty, tuo aika ei ole palkallinen.
Maksetaanko opettajalle sivutoimipisteen korvausta (liite 10 7§ 2 mom.) sairausloman ajalta?
Sivutoimipisteen korvaus (7§ 2 mom.) ei ole varsinaista palkkaa, joten sitä ei makseta sairausloman ajalta.
20.12.2012 15:00 Lähetä sähköpostiin